PREMIS TREBALLS FINAL DE GRAU I TREBALLS FINAL DE MÀSTER QUE DESENVOLUPEN TEMÀTICAMENT LA IDENTITAT SEXUAL, EXPRESSIÓ DE GÈNERE, ORIENTACIONS SEXUALS, DIVERSITAT FAMILIAR I/O INTERSEXUALITAT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/42887)
  + [Valencià](/va/acuerdo/42547)






Selector de idioma

Leer

* [Español](/es/acuerdo/42408)
* [Valencià](/va/acuerdo/42805)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS TREBALLS FINAL DE GRAU I TREBALLS FINAL DE MÀSTER QUE DESENVOLUPEN TEMÀTICAMENT LA IDENTITAT SEXUAL, EXPRESSIÓ DE GÈNERE, ORIENTACIONS SEXUALS, DIVERSITAT FAMILIAR I/O INTERSEXUALITAT[Butlletí Oficial Universitat d'Alacant](/ca/Publicacion)
=======================================================================================================================================================================================================================================================

Secretaria General

Butlletí Oficial Universitat d'Alacant





PREMIS TREBALLS FINAL DE GRAU I TREBALLS FINAL DE MÀSTER QUE DESENVOLUPEN TEMÀTICAMENT LA IDENTITAT SEXUAL, EXPRESSIÓ DE GÈNERE, ORIENTACIONS SEXUALS, DIVERSITAT FAMILIAR I/O INTERSEXUALITAT

Data d'aprovació
:   22/09/2023

Data de publicació
:   26/09/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/42866)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/42004)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/42362)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS TREBALLS FINAL DE GRAU I TREBALLS FINAL DE MÀSTER QUE DESENVOLUPEN TEMÀTICAMENT LA IDENTITAT SEXUAL, EXPRESSIÓ DE GÈNERE, ORIENTACIONS SEXUALS, DIVERSITAT FAMILIAR I/O INTERSEXUALITAT&url=https://www.boua.ua.es/va/acuerdo/42992)

**Títol:** PREMIS TREBALLS FINAL DE GRAU I TREBALLS FINAL DE MÀSTER QUE DESENVOLUPEN TEMÀTICAMENT LA IDENTITAT SEXUAL, EXPRESSIÓ DE GÈNERE, ORIENTACIONS SEXUALS, DIVERSITAT FAMILIAR I/O INTERSEXUALITAT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 22 de setembre de 2023

PREMIS TREBALLS FINAL DE GRAU I TREBALLS FINAL DE MÀSTER QUE DESENVOLUPEN TEMÀTICAMENT LA IDENTITAT SEXUAL, EXPRESSIÓ DE GÈNERE, ORIENTACIONS SEXUALS, DIVERSITAT FAMILIAR I/O INTERSEXUALITAT

1.  Objecte de la convocatòria i procediment de concessió

La Llei 8/2017, de la Generalitat, integral del reconeixement del dret a la identitat i a l'expressió de gènere a la Comunitat Valenciana, dedica l'article 25 a l'activitat que ha de desenvolupar la Universitat per a la seua implementació, la qual haurà de promoure accions informatives, divulgatives, formatives i de foment de la investigació en matèria d'identitat sexual, expressió de gènere, orientacions sexuals, diversitat familiar i/o intersexualitat en qualsevol de les manifestacions d'aquesta. Per això, la Conselleria d'Igualtat i Polítiques Inclusives ha subscrit amb la Universitat d'Alacant un conveni de col·laboració per al desenvolupament d'aquests objectius.

En aquest marc, el Vicerectorat de Responsabilitat Social, Igualtat i Inclusió publica aquesta convocatòria de premis que tenen com a finalitat impulsar i premiar la realització de Treballs Final de Grau (TFG) i Treballs Final de Màster (TFM) d'una qualitat acadèmica elevada que tracten les matèries d'identitat sexual, expressió de gènere, orientacions sexuals, diversitat familiar i/o intersexualitat en qualsevol de les seues manifestacions i perspectives teòriques i metodològiques.

2.  Requisits de les Persones Beneficiàries

·         Podrà optar als Premis qualsevol estudiant que haja desenvolupat i defensat el seu projecte en la Universitat d'Alacant durant el curs 2022/2023 i que tracten les matèries d'identitat sexual, expressió de gènere, orientacions sexuals, diversitat familiar i/o intersexualitat en qualsevol de les seues manifestacions i perspectives teòriques i metodològiques.

·         Els TFG i els TFM hauran d'haver aconseguit, en la seua defensa, una nota  mínima de 9 (nou).

·         Els TFG i els TFM es presentaran telemàticament a través del tràmit d'Instància Genèrica disponible en l'aplicació d'UA-Cloud.

3.  Número i dotació dels premis.

Es concedirà un número màxim de 4 premis, premi a un treball final de grau i accèssit, dotats de 500 i 400 euros respectivament, i premi a un treball final de màster i accèssit dotats de 600 i 500 euros respectivament, distribuint l'assignació, fins a un màxim de 2.000 euros.

Els premis podran ser declarats deserts si cap dels treballs presentats reuneix suficients requisits per a merèixer-ne la concessió. La puntuació mínima requerida per a la concessió del premi és d'un 7 (sent 10 la màxima puntuació que pot obtenir-se).

El lliurament del premi es podrà fer en un acte públic a la Universitat d'Alacant que s'anunciarà amb prou antelació.

4.  Termini i procediment de presentació de sol·licituds

4.1. Termini de presentació

El termini per a sol·licitar l'ajuda s'inicia l'endemà de la publicació en el BOUA  fins el 12 d'octubre del 2023 a les 23.59 h.

4.2. Procediment de presentació

La documentació es presentarà de manera telemàtica a través del tràmit Instància genèrica disponible en l'aplicació d'UACloud:

En el camp "EXPOSA", caldrà indicar-hi:

·         PREMIS A TREBALLS FINAL DE GRAU I TREBALLS FINAL DE MÀSTER QUE DESENVOLUPEN TEMÀTICAMENT LA IDENTITAT SEXUAL, EXPRESSIÓ DE GÈNERE, ORIENTACIONS SEXUALS, DIVERSITAT FAMILIAR I/O INTERSEXUALITAT 2023.

Si es tracta de TFG o TFM.

En el camp "SOL·LICITA" haurà d'indicar-se "Dirigit al Vicerectorat d'Igualtat, Inclusió i Responsabilitat Social ".

En el camp "DOCUMENTS ADJUNTS" es pujarà el següent document en format PDF:

·         Treball Final de Grau o Treball Final de Màster sense que conste l'autoria ni la tutorització.

La grandària màxima admissible del document és de 15 Mb.

5.      Criteris d'adjudicació

Les sol·licituds seran avaluades per part del Jurat a partir de l'anàlisi i la discussió de la documentació rebuda per a cadascuna de les candidatures. Seran considerats els aspectes següents:

·         La rellevància del tema estudiat, com també les implicacions que puguen derivar-se'n en termes de reconeixement i polítiques de drets de la diversitat afectiu-sexual i familiar, es valorarà amb un 40%

·         La transferibilitat de la proposta en la societat, es valorarà amb un 30%

·         L'originalitat i rigorositat en el plantejament i disseny del treball, es valorarà amb un 30%

6.  Òrgan Gestor i Comissió de valoració

6.1. Òrgan gestor

L'òrgan gestor de la convocatòria, Vicerectorat  d'Igualtat, Inclusió i Responsabilitat Social, s'encarrega de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

El contacte de l'òrgan gestor serà: [uq.aspgjk@dy.gb](mailto:af.xgytzv@rs.da)

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè de conformitat amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la seua petició prèvia resolució que haurà de ser dictada en els termes previstos legalment.

6.2. Comissió de valoració

La comissió de valoració realitzarà l'examen i avaluació de les sol·licituds presentades, així com la consegüent proposta de concessió i denegació de les ajudes.

La comissió tindrà la següent composició:

Presidència:

Eva Espinar Ruiz. Vicerectora d'Igualtat, Inclusió i de Responsabilitat Social de la Universitat d'Alacant

Secretari:

Roberto Mohedano Menéndez. Director del Secretariat de Responsabilitat Social.

Vocals: Tres membres del col·lectiu PDI de la Universitat d'Alacant triats en funció de les àrees de coneixement dels TFG-TFM presentats.

7.  Resolució, notificació i publicació dels resultats

Atés el principi de transparència recollit en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://web.ua.es/va/vr-social/vicerectorat-de-responsabilitat-social-inclusio-i-igualtat.html>, substituint la notificació a les persones interessades i produint els mateixos efectes.

La proposta de resolució provisional de les ajudes es publicarà a partir del 25 de octubre. A partir de l'endemà a la seua publicació, les persones interessades tindran un termini de 3 dies hàbils per a la presentació de les al·legacions que estime pertinents, davant l'òrgan gestor.

Transcorregut aquest termini i a la vista la proposta motivada de la resolució per la comissió de valoració, la Rectora de la Universitat d'Alacant dictarà la resolució que procedisca.

8.  Marc legal i pressupostari

La convocatòria d'ajuda, amb referència 2023CT0166,que serveix de base reguladora es troba recollida en la línia de subvenció número 2023LS0087 del Pla Estratègic de Subvencions de la Universitat d'Alacant.

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

La dotació de les ajudes d'un màxim de 2.000  euros serà sufragada amb càrrec al capítol IV l'orgànica 67.92.1Y.89.15 del pressupost del Vicerectorat d'Igualtat, Inclusió i Responsabilitat Social. L'execució d'aquesta dotació està supeditada a la disponibilitat de liquiditat de la UA. S'aplicaran les disposicions fiscals vigents.

9.  Obligació i justificació del beneficiari

Les obligacions dels beneficiaris d'aquesta convocatòria són:

·         Obligació de presentar fitxer de tercers, juntament amb una fotocòpia del DNI

·         La presentació es realitzarà posterior a la notificació del premi

10. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica [https://seuelectronica.ua.es/va/index.html](https://seuelectronica.ua.es/es/index.html)

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: [https://seuelectronica.ua.es/va/privadesa.html](https://seuelectronica.ua.es/es/privacidad.html)

11. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant,  22 de setembre de 2023

La rectora

P.D. de signatura, Rosario Isabel Ferrer Cascales

(Resolució de 22 de desembre de 2020)

VICERECTORAT D'ESTUDIANTS I OCUPABILITAT





[Carretera Sant Vicent del Raspeig s/n  
03267 Sant Vicent del Raspeig - Alacant  
 Tel. 35 112 4773 - Fax 29 429 5427](https://www.google.es/maps/@74.292901,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12128&trk=tyah&trkInfo=tarId%5H3414973612474%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)